Lkuraj n tyaziṭ, akked Afriwen ur nessafag) i yura Akli Kebaili, s yin akin nemmeslay-d ɣef umaynut i d-yellan deg tulmisin n tmacahut yettwarun, s ukenni gar-as d tin n timawit, ay-agi yella-d d aḥric wis sin n yixef-agi n tesleḍt, ɣer taggara nessaweḍ ad d-nakez d akken tawuri n tmacahut yettwarun temgarad ɣef tin n timawit, akken d aɣen i d-nufa amaru d win yefkan azal i tutlayt, ladɣa d win yesmersen tiwsatin n tsekla am tneqqist, am tullist, yessebɛed aṭas tamuɣli-s, ama si tama n usentel, ama si tama n yineḍruyen... ahat deg yiswi n tmenna, belli xas ma yella wayen i d-yules yettuneḥsab d asugen kan, maca d tidet i yettidir wemdan di tilawt, ihi d agi imeɣri mi ara iɣer tamacahut-a, ad yefhem izen n umaru seg way-a, d akken tamacahut ur tezmir ara ad tili d tamakunt kan, d ayen yeffɣen merra i tidet, maca tezmer ad tili tmacahut d tilawit, meḥsub d ayen yeḍran, neɣ d ayen i izemren ad d-yeḍru, bla ccek ayagi d ayen i d-nettaf di tullist, d ayen i d aɣ-d-yesbanen udem atrar deg wallus n tmacahut, mačči d ay-agi kan i d aɣ-yeǧǧan ad d-negzu d akken amaru yewwi-d amaynut i tmacahut, imi aṭas n yiferdisen-nniḍen imaynuten i d-yessekcem di tmacahut-is, am yinzi, tamɛayt, ladɣa 58